b'\n_START_ARTICLE_\nNarodni tehni\xc4\x8dni muzej (Praga)\n_START_PARAGRAPH_\nNarodni tehni\xc4\x8dni muzej (\xc4\x8de\xc5\xa1ko N\xc3\xa1rodn\xc3\xad technick\xc3\xa9 muzeum) v Pragi je najve\xc4\x8dji \xc4\x8de\xc5\xa1ki muzej namenjen shranjevanju in prikazovanju tehni\xc5\xa1ke dedi\xc5\xa1\xc4\x8dine. Ustanovljen je bil leta 1908, na trenutni lokaciji ob parku Letn\xc3\xa1 pa je od leta 1941._NEWLINE_Na velikem razstavnem prostoru je predstavljenih pribli\xc5\xbeno 15% muzejskih zbirk. Sredi\xc5\xa1\xc4\x8de tvori na vrhu zastekljena ter z galerijami obdana glavna dvorana, kjer so na ogled zrakoplovi, kopenska vozila in parni stroji. Stranske galerije pripovedujejo zgodbo o kolesu in navigaciji, od splavljenja lesa po Vltavi do prevoza rude \xc4\x8dez ocean na \xc4\x8de\xc5\xa1ki tovorni ladji Koske. Globoko pod zemljo je model premogovnika, v drugih oddelkih pa so na ogled \xc5\xa1e razstave o \xc4\x8dasu, zvoku, geodeziji, fotografiji in astronomiji._NEWLINE_Poleg javnih razstav ima muzej velik arhiv z zgodovinskimi dokumenti in pribli\xc5\xbeno 250.000 knjigami.'